सलाइट डीम्ड यूनिवर्सिटी के डायरेक्टर का दफ्तर घेरा
लौंगोवालमें सलाइट डीमड यूनिवर्सिटी के मुलाजिमों द्वारा अपनी मांगों की प्राप्ति के लिए मरण व्रत भूख हड़ताल जारी रखते हुए डायरेक्टर के दफ्तर का घेराव कर जमकर नारेबाजी की गई। संघर्ष को देखते हुए सलाइट में पुलिस बल तैनात किया गया। सलाईट इंप्लाइज वेलफेयर एसोसिएशन के प्रधान जुझार सिंह लौंगोवाल, नेता नवदीप गर्ग, जगदीश चंदर, अमरीक सिंह गिल होशियार सिंह ने बताया कि पिछली बोर्ड ऑफ मैनेजमेंट की बैठक में उनको कहा गया था कि आपके काडर के पुर्नगठन पर सभी सदस्यों की सहमति है। लेकिन बाद में ऐतराज जाहिर करते हुए फाइल वापस मंगवा ली गई। 20 अगस्त 2016 तक बोर्ड ऑफ मैनेजमेंट की बैठक में विभागी पदोन्नतियां देने संबंधी आदेश दिए गए थे। लेकिन रजिस्ट्रार आरजी डायरेक्टर द्वारा टाल मटोल की नीति अपनाई गई। इसी तरह मैनेजमेंट से मिली हिदायतों को नजरअंदाज करना जारी रखा गया। उन्होंने बताया कि टैक्रीशियन जसविंदर सिंह की अगले साल रिटायरमेंट है। लेकिन 26 सालों में उसको पदोन्नति नहीं मिली। मांग की है कि रजिस्ट्रार डिप्टी रजिस्ट्रार को पद से हटाया जाए, कैरियर प्रोगरैसिव एसीपी काडर पोस्टों का पुनरगठन किया जाए और विभागी पदोन्नतियों को लागू किया जाए। इस मौके गुरजीत सिंह के अलावा अन्य नेताओं द्वारा इंकलाबी गीत पेश किए गए।
डायरेक्टर के दफ्तर का घेराव करते मुलाजिम।
bho_Deva hin_Deva bho_Deva